**Jelgavas Paula Bendrupa pamatskola** ir Jelgavas pilsētas pašvaldības dibināta speciālās izglītības iestāde. Skolā mācās audzēkņi no 1. līdz 9. klasei. Pamatskola atrodas Filozofu ielā 50, Jelgavā.

Vēsture
-------

Skolas vēsture aizsākās 1873. gadā, kad no Salaspils uz Jelgavu tika pārcelta **Kurlmēmo skola**. 1926. gadā Saeima atļāva par piešķirtajiem 100 000 latiem būvēt jaunu skolas ēku. 1928. gadā notika skolas jaunās ēkas iesvētīšana. Pēc Otrā pasaules kara ēka tika izmantota kā vidusskola, kultūras nams un bērnunams. 1980. gadā dibināta sanatorijas internātskola bērniem ar psihoneiroloģiskām saslimšanām. 2005. gadā izglītības iestāde pārdēvēta par **Jelgavas 2. sanatorijas internātpamatskolu**. 2008. gada 1. augustā skola reorganizēta par **Jelgavas speciālo internātpamatskolu**. 2019. gada 1. jūlijā skolai piešķirts nosaukums — Jelgavas Paula Bendrupa pamatskola. Tā nosaukta pedagoga un sabiedriskā darbinieka, Jelgavas Valsts kurlmēmo skolas dibinātāja Paula Bendrupa vārdā.

Izglītības programmas
---------------------

Jelgavas Paula Bendrupa pamatskola īsteno šādas izglītības programmas:

* Speciālās pamatizglītības programma izglītojamajiem ar garīgās veselības traucējumiem, kods 21015711;
* Speciālās pamatizglītības mazākumtautību programma izglītojamajiem ar garīgās veselības traucējumiem, kods 21015721;
* Speciālās pamatizglītības programma izglītojamajiem ar garīgās attīstības traucējumiem, kods 21015811;
* Speciālās pamatizglītības mazākumtautību programma izglītojamajiem ar garīgās attīstības traucējumiem, kods 21015821;
* Speciālās pamatizglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem, kods 21015911;
* Speciālās pamatizglītības mazākumtautību programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem, kods 21015921.

Tehniskais un infrastruktūras nodrošinājums
-------------------------------------------

Jelgavas Paula Bendrupa pamatskola ir izvietota trīs savstarpēji savienotās ēkās. Audzēkņiem ir pieejama sporta halle komandu sporta veidu un individuālo sporta veidu attīstīšanai. Klasēs ir aprīkotas ar ergonomiskām mēbelēm un interaktīvajām tāfelēm vai projektoriem. Pamatskolā dienesta viesnīca ar 20 gultasvietām. Skolā ietilpst arī relaksācijas komplekss:

* multisensorā istaba;
* sāls istaba;
* burbuļvanna;
* ārstnieciskās vingrošanas zāle;
* trenažieru zāle.

Izglītojamo skaita dinamika
---------------------------

Izglītojamo skaita (uzsākot mācību gadu) dinamika Jelgavas Paula Bendrupa pamatskolā pēdējo gadu laikā:

| Gads | Izglītojamo skaits |
| --- | --- |
| 2017./2018.m.g | 158 |
| 2018./2019.m.g. | 157 |
| 2019./2020.m.g. | 125 |

Interešu izglītība
------------------

Jelgavas Paula Bendrupa pamatskola īsteno šādas interešu izglītības programmas:

* Montesori terapija 1. — 3. kl.;
* Lasīšanas tehnikas attīstīšana 1. — 4. kl.;
* Muzikālā darbnīca 1. — 9. kl.;
* Kokapstrādes pulciņš 2. — 9. kl.;
* Mākslinieciskais noformējums un dizains 2. — 9. kl.;
* Teātra darbnīca 3. — 9. kl.;
* Kustību aktivitātes 5. — 9. kl.

Pauls Bendrups
--------------

Dzimis 1887. gada 30. martā Līvbērzes pagasta «Mežsargos». Pamatizglītība iegūta Līvbērzes pagasta skolā. Pēc pagasta skolas iestājies par mācekli pie Jelgavas tirgotāja Viļa Gotharda. Esot bēgļu gaitās Krievijā, apmeklē kurlmēmo skolotāju sagatavošanās kursus. 1920. gadā atgriežas Latvijā un 15. septembrī uzņemas Jelgavas kurlmēmo skolas vadību. Paralēli pienākumiem skolā aktīvi darbojas sabiedriskajās organizācijās. Par piedalīšanos brīvības kustībā bija spiests emigrēt uz Austrāliju. Miris 1967 .gada 20. jūnijā Melnburnā, Austrālijā.

Atsauces
--------

1. 1 2 3  «Jelgavas Paula Bendrupa pamatskolas PAŠNOVĒRTĒJUMA ZIŅOJUMS (2020)».
2. ↑  «Ievērojami cilvēki Jelgavā - Jelgavas pilsētas bibliotēka». *www.jelgavasbiblioteka.lv*. Skatīts: 2023-08-30.
3. 1 2  «Informācija par skolu (jelgava.lv)».
4. ↑  «Skolas internāts (pbp.jelgava.lv)».
5. ↑  «Par Paulu Bendrupu (pbp.jelgava.lv)».

Ārējās saites
-------------

* Skolas mājaslapa Arhivēts 2021. gada 28. aprīlī, *Wayback Machine* vietnē.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * s
* d
* l
Jelgavas vispārizglītojošās skolas |
| --- |
|  |
| Ģimnāzijas un vidusskolas | 
* Valsts ģimnāzija
* Spīdolas
* Tehnoloģiju
* 4.
* 5.

 |
|  |
| Pamatskolas un sākumskolas | 
* Centra pamatskola
* Pārlielupes pamatskola
* P. Bendrupa pamatskola
* "Punktiņš"
* "Valdeka"
* 4. sākumskola

 |
|  |
| Profesionālās skolas | 
* Amatu
* Mūzikas
* tehnikums

 |

 |